प्रशांत किशोर ने छोड़ा कैप्टन के प्रधान सलाहकार का पद
जाने-माने चुनावी रणनीतिकार प्रशांत किशोर ने पंजाब के मुख्यमंत्री कैप्टन अमरिंदर सिंह के प्रधान सलाहकार पद से इस्तीफा दे दिया है।
चंडीगढ़।  जाने-माने चुनावी रणनीतिकार प्रशांत किशोर ने पंजाब के मुख्यमंत्री कैप्टन अमरिंदर सिंह के प्रधान सलाहकार पद से इस्तीफा दे दिया है। प्रशांत किशोर ने कैप्टन को भेजे अपने त्यागपत्र में कहा है कि वे सार्वजनिक जीवन से कुछ समय के लिए ब्रेक लेना चाहते हैं, इसलिए वे प्रधान सलाहकार के  पद को छोड़ना चाहते हैं। प्रशांत किशोर के बारे में चर्चा है कि वे कांग्रेस पार्टी में शामिल हो सकते हैं और उन्हें कांग्रेस पार्टी की केंद्रीय टीम में बड़ा रोल मिल सकता है। हालांकि आधिकारिक तौर पर इसको लेकर न तो कांग्रेस पार्टी की तरफ से कुछ कहा गया है और न ही प्रशांत किशोर की तरफ से। लेकिन कुछ दिन पहले प्रशांत किशोर दिल्ली में राहुल गांधी से मिलने के लिए पहुंचे थे और तब से चर्चा और भी ज्यादा होने लगी है कि वे कांग्रेस पार्टी में शामिल हो सकते हैं